Tootjad, kes Eesti turul juba pikka aega tegutsevad, on tõenäoliselt viimaste aastate ehitusbuumi ajal suutnud koguda piisavalt "polstrit", et raskemad ajad üle elada. Suur oht on sattuda raskustesse tootjatel, kes on teinud suuri investeeringuid ja tulevad nüüd turule uute tootmisvõimsustega. Eestis ehitusmaterjalide tootmisega tegeleva ettevõtte üks olulisemaid küsimusi on praegu selles, kas vähendada tootmismahtusid või suurendada  eksporditava toodangu osakaalu.